П Р О Т О К О Л   № 15
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 12.07.2021 г.

Днес, 12.07.2021 г. /понеделник/ от 13.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 
ЧЛЕНОВЕ:  Калина Чапкънова 
                      Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение вх. № ВСС-10695/08.07.2021 г. от главния прокурор относно трансформация на щатна бройка за съдебен служител в щата на Районна прокуратура – Хасково.

На основание чл. 30, ал. 5, т. 8 от ЗСВ, Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ДАВА СЪГЛАСИЕ за трансформиране на 1 /една/ щ.бр. за длъжност „работник, поддръжка сгради“ в 1 /една/ щ.бр. за длъжност „съдебен деловодител“ в щата на Районна прокуратура – Хасково.
МОТИВИ: В щата на прокуратурата са утвърдени 31 щ.бр. за магистрати, обезпечени с 14 съдебни деловодители и 5 съдебни секретари. Съотношението общо служители/магистрати – 1,19 е доста по-ниско от средното за страната – 1,29. Ниско е и съотношението специализирана администрация/магистрати - 0,80. 
Деловодната дейност е затруднена, поради недостатъчната обезпеченост със съдебни деловодители, затова в нея са ангажирани допълнително административния секретар и служители от общата администрация.
Не възразяваме по предложението на административния ръководител на РП-Хасково за осигуряване на още 1 щ. бр. за деловодител и преодоляване натовареността да се трансформира длъжността „работник, поддръжка сгради“. Щатната бройка за посочената длъжност е разкрита в резултат оптимизиране на районните прокуратури, считано от 01.01.2021 г. и е заета до провеждане на конкурс, но тъй като за нея не може да се осигури достатъчна заетост е целесъобразна исканата трансформация.

Разликата в размера на възнаграждението на исканата трансформация ще бъде финансово обезпечена за сметка на утвърдения бюджет на ПРБ за 2021 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 14.07.2021 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:             /п/
			   ГЕРГАНА МУТАФОВА